и за да се произнесе, взе предвид следното:
Производството по делото  е образувано по жалба на Е. Й. К. от гр.Р., ул.”Б. р.” № *, чрез адв.С. Д., със съдебен адрес : гр.Р., ул.“Е. Й.“ № *, против отказ, обективиран в Писмо с изх.№ 1029-01-1377/14.03.2018 г. на Началник отдел „Пенсии“ при ТП на НОИ – Благоевград.
В жалбата са изложени мотиви за незаконосъобразност на преждепосоченото писмо. Иска се отмяната му.
БлАС намира, че жалбата е процесуално недопустима, поради което следва да се остави без разглеждане, а производството по делото да се прекрати, по следните съображения :
На 27.01.2017 г. Е. Й. К. е подала до ТП на НОИ – Благоевград, Заявление за отпускане на пенсия с вх.№ 2113-01-124.
С Разпореждане № */16.05.2017 г. на Ръководителя на Отдел „ПО“ при ТП на НОИ – Благоевград, на заявителката Е. Йор. К. е била отпусната лична пенсия са ОСВ  в размер на 294.67 лв., считано от 27.01.2017 г.
С Молба вх.№ 1013-01-60/21.02.2018 г. Ем.Йор.К. е поискала от ТП на НОИ – Благоевград, да й бъде отпусната лична пенсия за ОСВ за периода от 18.08.2016 г. до 27.01.2017 г.
С Писмо изх.№ 1029-01-1377/14.03.2018 г. Началник отдел „Пенсии“ при ТП на НОИ – Благоевград, е уведомил Е. К., че : с посоченото по-горе разпореждане вече е отпусната лична пенсия са ОСВ при условията на чл.68, ал.1 и ал.2 от КСО, считано от 27.01.2017 г.; и заявлението за отпускане на пенсия на К. е извън срока по чл.94, ал.1 от КСО, осигурителен стаж е зачетен до датата на заявлението, като е зачетен и осигурителен стаж за отложено пенсиониране, положен след 01.01.2012 г. – за една година и един месец.
Това писмо е било обжалвано пред БлАС от К. на 28.03.2018 г., видно от клеймото в/у жалбата на стр.1.     
Настоящият съдебен състав намира, че оспореното писмо по своята същност представлява отказ на административния орган за преизчисляване размера на отпуснатата лична пенсия за ОСВ на Ем.К..
Съгласно чл.117, ал.1, т.2, б.”ж” от КСО, разпореждането по чл.54г, ал.4 от КСО може да се обжалва пред ръководителя на съответното териториално поделение на НОИ в 14-дневен срок от получаването му. Разпоредбата на чл.117, ал.3, изр.1 от КСО предвижда, ръководителят на съответното ТП на НОИ да се произнесе по жалбата с мотивирано решение в едномесечен срок от получаването му. В чл.118, ал.1 от КСО е посочено, че решението на ръководителя на ТП на НОИ може да се обжалва в 14-дневен срок от получаването му пред административния съд. Жалбата се подава чрез ръководителя на териториалното поделение, който в 7-дневен срок е длъжен да изпрати преписката в съда.
От редакцията на цитираните разпоредби става ясно, че пред съда може да бъде обжалвано само решението на ръководителя на ТП на НОИ, с което разпореждането по чл.54г, ал.4 от КСО е потвърдено. Следователно административното обжалване е абсолютна процесуална предпоставка за осъществяване на съдебен контрол за законосъобразност на административния акт. От данните по приложената към делото преписка се установява, че горепосоченото писмо, имащо характер на разпореждане не е оспорвано по административен ред. Не е налице годен за обжалване по съдебен ред административен акт. При това положение по законосъобразността на постановеното на база на цитираното разпореждане  ще следва да се произнесе Директорът на ТП на НОИ - Благоевград, а издадения от него административен акт ще подлежи на съдебен контрол, в случай че същия потвърждава разпореждането по чл.54г, ал.4 от КСО.
На основание чл.130, ал.4 от АПК, делото ще следва да бъде изпратено на Директора на ТП на НОИ – Благоевград, за разглеждане.  
Предвид на изложеното и на основание чл.159, т.1 от АПК и чл.130, ал.4 от АПК, Благоевградският административен съд

О П Р Е Д Е Л И :

ОСТАВЯ БЕЗ РАЗГЛЕЖДАНЕ жалбата на Е. Й. К. от гр.Разлог, ул.”Бяла река” № 4Б, чрез адв.С.Д., със съдебен адрес : гр.Р., ул.“Е.Й.“ № *, против отказ, обективиран в Писмо с изх.№ 1029-01-1377/14.03.2018 г. на Началник отдел „Пенсии“ при ТП на НОИ – Благоевград.
ПРЕКРАТЯВА ПРОИЗВОДСТВОТО  по адм.д.№ 294/2018 г. по описа на Административен съд – Благоевград.
Изпраща делото, като преписка на Директора на ТП на НОИ – Благоевград, за разглеждане по същество.
Определението може да се обжалва с частна жалба в 7-дневен срок от съобщаването му пред Върховния административен съд на Р България – гр.София.

                                                      СЪДИЯ : /п/ Иван Шекерлийски

Вярно с оригинала!
КТ